எனதாக நீயானாய்

எனதாக நீயானாய் எம்.ரிஷான் ஷெரீப் ஏழு வானங்களும் நிரம்பி வழியும்படியான! நேசத்தைப் பூத்திருக்கின்றன உனது விழிகள்! சுகந்தம் வீசிப் பரவுமதன் பூரிப்பில்தான்! செழிக்கிறேன் நானும் ! காலங்காலமாக மென்மையில்! ஊறிக்கிடக்கும் மனமதில்! எக் கணத்தில் குடியேறினேனோ! இசைத்த கீதங்களின் ஒலியிலெனது! இடர்கள் தீர்ந்தன! உற்சாகத்தின் வீரியமிக்க விதைகள்! உன் நம்பிக்கையின் கரங்களால்! ஊன்றப்பட்ட நாளதில்தான்! தூய சுவனத்தின் மழையென்னை! முழுதும் நனைக்கப் பெய்ததையுணர்ந்தேன் ! கலக்கின்றதுயிரில்! செவிகளுக்குள் நுழைந்த! உனதெழில் பாடல்களினூடு! ஆளுமைமிகு தொனி ! இரைத்திரைத்து ஊற்றியும்! வரண்டிடா அன்பையெல்லாம்! எங்கு வைத்திருக்கிறாய் உயிர் சகா! காணும்போதெல்லாம் எழுமுன் புன்னகையின்! கீற்றில்தான் உதிக்கிறது எனதுலகு ! மஞ்சள் பறவையொன்றும் சில அணில்குஞ்சுகளும்! வாடி உதிர்ந்திடா மலர்கள் நிறைந்த! சோலையில் விளையாடும்! வசந்தகாலத்தின் காலையொன்றில்! நானினி வாழ்வேன்! ஒலிக்கும் இன்னிசையின் பிண்ணனியில்! நீயிருப்பாய் என்றென்றுமினி